Odborná porota jedenásteho ročníka Horského filmového festivalu Echo, ktorý sa konal 5.- 9.10.2020 v Macedónsku, udelila najnovšiemu dokumentárnemu filmu Pavla Barabáša Everest – najťažšia cesta najvyššie ocenenie Grand Prix.
Svoje rozhodnutie odôvodnila slovami: "Pavol Barabáš sa vrátil k najväčšej tragédií Slovákov v Himalájach. Skvelé animácie, veľmi zaujímavé rozprávanie a obrovská dávka emócií. Majstrovské spracovanie veľmi zložitej témy." Príbeh štyroch slovenských horolezcov, kamarátov z jednej bratislavskej ulice, ktorí v roku 1988 preliezli najťažšiu cestu na najvyššiu horu sveta, už získal ocenenia na festivaloch v Poľsku, Argentíne i v Českej republike. Najbližšie ho uvedie v online premiére Medzinárodný festival horských filmov v Poprade.
Viac o filme: https://www.pavolbarabas.sk/filmy/everest-najtazsia-cesta
Viac o festivale Echo: http://www.ehofilmfest.mk/en/